| Veitelių paminklas partizanams |
| --- |
| Veitelių atminimo ženklas 1946 m. Gėsaluose ir Klauseikiuose žuvusiems partizanams |
| 

Veitelių paminklas partizanamsVeitelių paminklas partizanams

 |
| Koordinatės  | 

|  |
| --- |
| 56°17′48″š. pl. 21°45′03″r. ilg.﻿ / ﻿56.296709°š. pl. 21.750718°r. ilg.﻿ / 56.296709; 21.750718Koordinatės: 56°17′48″š. pl. 21°45′03″r. ilg.﻿ / ﻿56.296709°š. pl. 21.750718°r. ilg.﻿ / 56.296709; 21.750718 |

 |
| Vieta | Skuodo rajono savivaldybė |
| Seniūnija | Aleksandrijos seniūnija |
| Aukštis | 1,66 m |
| Plotas | 30 m² |
| Naudotas | Pastatytas 2008 m. |

**Veitelių paminklas Alkos rinktinės partizanams** yra šiaurės rytinėje Skuodo rajono savivaldybės teritorijos dalyje, Veiteliuose (Aleksandrijos seniūnija), 1,26 km į šiaurę - šiaurės rytus nuo kelių Skuodas–Mažeikiai ir Gėsalai–Klauseikiai kryžkelės, kelio į Gėsalus dešinėje pusėje.

Veitelių atminimo ženklas nuo kryžkelės pusės

Paminklas
---------

Stovi pakelėje, ties kryžkele su keliuku į vienkieminę sodybą. Nuo dirbamų laukų jį skiria puslankiu pasodinti septyni ąžuoliukai. Tai tipinis, betoninis, trikampis stačiasienis atminimo ženklas, įmontuotas į apskritą postamentą. Viršūnė užsibaigia Vyčio kryžiaus siluetu, po kuriuo visų trijų fasadų pusėje yra po užrašą: priekyje – „ŽEMAIČIŲ / APYGARDOS / ALKOS RINKTINĖS / YLAKIŲ KUOPOS / PARTIZANAMS / IR KAIMŲ / GYVENTOJAMS"; kairėje – „1946 10 05 / GĖSALŲ KAIME / ŽUVO PARTIZANAS / JUOZAS MICKUS / G. 1912 M. / ANTANAS GŪŽĖ / G. 1913 M. / EDVARDAS / REIMONTAS / G. 1914 M."; dešinėje – „1946 05 21-22 / GĖSALŲ KAIME / ŽUVO PARTIZANAS / EDVARDAS BIČKUS / G. 1910 M. / PRANAS NARVILAS / G. 1930 M. / KLAUSEIKIŲ KAIME / ŽUVO / PRANAS GEDMINAS / G. 1914 M. / LETUKIS / G. 1929 M." 

Paminklo aukštis – 1,66 m, paminklinės teritorijos plotas – 30 m².

Istorija
--------

1945–1952 m. Ylakių valsčiuje veikė Lietuvos laisvės armijos Žemaičių apygardos Alkos rinktinės Ylakių kuopos partizanų būriai. Juos persekiojo NKVD Ylakių poskyrio enkavedistai ir stribai. 1946 m. gegužės 21 d. Gėsaluose žuvo partizanas Edvardas Bičkus (g. 1910 m. Kervių k.), ryšininkas Pranas Narvilas (g. 1930 m.), kaimo gyventojai Julija Verkilaitė-Kubilienė ir Rapalis, spalio 5 d. – partizanai Juozas Mickus (g. 1912 m. gyv. Ylakaičių k.), Antanas Gūžė (g. 1913 m. gyv. Viršilų k.), Edvardas Reimontas (g. 1914 m. Viršilų k.). Kaimyniniame Klauseikių k. NKVD kareiviai ir stribai 1946 m. gegužės 22 d. nužudė partizaną Praną Gedminą (g. 1914 m.) ir partizanų rėmėją Letukį (g. 1929 m.). Žuvusiųjų palaikai buvo parvežti į Ylakių miestelį, pamesti paniekinimui turgavietėje, o vėliau užkasti NKVD poskyrio būstinės sklype. 

1995 m. buvusio NKVD poskyrio sklype buvo atlikti žuvusiųjų palaikų paieškų darbai. Jų metu, spėjama, atrasti partizano E. Bičkaus iš Kreivių k. bei Klauseikių k. gyventojų P. Gedmino ir Letukio palaikai. Kitų partizanų ir jų rėmėjų palaikų identifikuoti nepavyko. Palaikai perlaidoti Ylakių kapinėse, partizanų kape.

Žuvusiems atminti 2008 m. tarp Gėsalų ir Klauseikių esančiame Veitelių kaime pastatytas tipinis atminimo ženklas (dizaineris Romas Navickas). Jų atminimas taip pat įamžintas 1996 m. atidengtame paminkle ant Ylakių partizanų kapo.

Šaltiniai
---------

1. ↑  Lietuvos gyventojų genocidas 1944-1947. - Vilnius: Lietuvos gyventojų genocido ir rezistencijos tyrimo centras, 1998. - T. 2, A–J. - P. 204 (E. Bičkus), 478 (P. Gedminas), 571 (A. Gūžė); 2002. - T. 2, K–S. - P. 221 (J. Kubilienė-Verkilaitė), 326 (Letukis), 507 (J. Mickus), 608 (Narvilas), 879 (Rapalis), 897 (E. Reimontas)
2. ↑  Rūta Trimonienė. Vienos iš daugelio stribynių istorija. - Kronika: Lietuvos gyventojų genocido ir rezistencijos centras, 2004